stanford-oval/wikipedia huggingface dataset:
בית הבראה
היסטוריה של בתי הבראה בישראל

הסתדרות העובדים הכללית ביקשה להיטיב עם החברים בה ולאפשר לעובדים יציאה להבראה במוסדותיה. מפאת מיעוט המקומות, נאלצו העובדים להמתין בתור עד לקבלת האישור, ולא תמיד זכה העובד לצאת להבראה בתקופת החופשה שאושרה לו במקום העבודה. במקרים רבים יצאו בני זוג לחופשות במקומות ובזמנים שונים, כל אחד לפי מועד חופשתו והאישור שניתן לו. תנאי האירוח היו רחוקים מאידיאליים - צפיפות, שכנים לחדר, שירותים ומקלחת משותפים לכל החדרים בקומה וריהוט בסיסי; אך הנופשים באו בעיקר לשם הנוף, האוויר הצח, הגינה - ובעיקר הארוחות, שכן בשנות ה-30 עד שנות ה-60 של המאה ה-20, ובעיקר בתקופת הצנע, יצאו אנשים לחופשת הבראה כדי לעלות במשקלם, לא כדי לרזות.
ההיבט החברתי תפס מקום חשוב ביציאה לבתי הבראה, בעיקר משום שהנופשים נדרשו להעסיק את עצמם בשעות שבין הארוחות, שלא היו בהן הפעלות, בריכות שחייה, מגרשי ספורט או יציאות לטיולים בשטח. אנשים קראו בספרים, שיחקו משחקי שולחן, שוחחו ביניהם. שבתי טבת, סופר "הארץ", שיבח בכתבה מיולי 1959 גם את אידיאל קיבוץ הגלויות שגילה בבית ההבראה ברוח מדיניות הממשלה: "הדבר היותר נפלא בבית ההבראה הוא הערב העדתי. בפעם הראשונה הייתי עם יוצאי מרוקו, תוניס, טריפולי, עיראק, תימן, פולין, רומניה, גרמניה, רוסיה וארצות אחרות. ראיתי ציבור כזה אוכל משולחן אחד, משחק יחד באותם משחקים, שר בציבור אחד אותם שירים ומבלה בצוותא בערבים".
בתקופה של קשיי תקציב למימון בתי חולים, הקימה קופת חולים של ההסתדרות בתי הבראה מפוארים (במושגי אותן שנים) במקומות שונים בארץ, בהם ארזה במוצא, (ב-1920 – ראשון בתי ההבראה בארץ) "בוסל" בצפת ובית ההבראה של "מבטחים" בזכרון יעקב. האדריכלים זאב ויעקב רכטר בנו, עם שותפם משה זרחי, ארבעה בתי הבראה, שהצלחת הראשון בהם, במעלה החמישה, הביאה לקשר הממושך שלהם עם ההסתדרות. בשנת 1961 נבנה "בית שפרינצק" בנצרת, ב-1962 "בית בוסל" בצפת וב-1966 "מבטחים" בזכרון יעקב, רבים מבתי הבראה אלה ואחרים משמשים כיום לצרכים שונים, או שנסגרו וממתינים לאישורי הריסה ובנייה מחדש. בין המוסדות שהצטיינו באדריכלות ייחודית ומרשימה, ספינת הדגל של ההבראה ההסתדרותית, "מבטחים", שהוסב בשנים האחרונות למלון יוקרתי, אלמא, המתמקד באמנות פלסטית ובמוזיקה.
עם הזמן החלו בתי ההבראה להתאים את עצמם לחופשות זוגיות, ולאחר ניסיונות כושלים למנוע את שאינו נמנע, נפרצה הגדר ובתי ההבראה של קופת חולים אפשרו למבריאים לצרף ילדים לחופשות משפחתיות. במשך הזמן נפתחו בתי הבראה במגמות ייחודיות, מעבר למנוחה ותזונה בלבד – במושבה בת שלמה דגלו בשיטות הבראה טבעוניות ואלטרנטיביות שהקדימו את זמנן וכך גם ב"מצפה הימים" שליד צפת. במושב אמירים הצמחוני מקבלים נופשים ללינה ולארוחות צמחוניות-טבעוניות בלבד, ובית ישע בגבעת ברנר נוסד ופעל שנים רבות כבית הבראה צמחוני, כדרישת השותפות להקמתו, לאה ברלין וישע סמפטר.
היסטוריה של בתי הבראה בישראל > בתי הבראה בקיבוצים

כבר בשנות ה-30 התחילו להופיע בתי הבראה בקיבוצים, שמצבם הכלכלי היה קשה על פי רוב. כפי שאומר החבר אהרוני מן ההסתדרות לחברה לאה ברמן, בספרו של משה שמיר, "יונה מחצר זרה", עמ' 83–84:
בעלי חזון לא יתהלכו אצלנו מחוסרי עבודה. בבקשה – בזמן האחרון התחילו מדברים בכמה קיבוצים על פתיחת בתי-הבראה, חוסר עבודה, בעיקר בין החברות, הכניס קצת שכל בראשים. מצד שני, עד מתי יתגוררו בצריפים ובאוהלים? ובכן, מתחילים לבנות. אבל כיצד, איך אומרים עכשיו, יממנו את הבנייה? כאן בא הרעיון: בשנים הראשונות, זאת אומרת תיכף ומיד, יעשו שימוש במבנים החדשים ויפתחו לעונת-הקיץ בתי-הבראה. מימון לבתים, עבודה לחברות, חלב יש ביצה יש ירקות יש – למה לא?
וכך, לאחר שהתגברו על הסתייגויות החברים מעבודת שירות, שאיננה יאה לפועל אמיתי לפי עקרונות הסוציאליזם, החלו במימוש הרעיון, ולאה ברמן, הלא היא לאה ברלין, הקימה עם חברתה שלי שטיינר, הלא היא המשוררת ישע סמפטר, את "בית ישע" הצמחוני בגבעת ברנר. בתי הבראה הלכו ונבנו בקיבוצים רבים, בהם כפר גלעדי ואיילת השחר בגליל העליון, קריית ענבים ומעלה החמישה באזור ירושלים, בית אורן, ניר עציון ונווה ים באזור חיפה, שפיים בשרון, עין גדי ליד ים המלח ועוד. בשנות ה-50, בתקופת הצנע, בלט יתרונם של הקיבוצים, שיכלו להזין ללא קושי וללא פיקוח ממשי את אורחיהם במותרות של ביצים, חלב, שמנת וירקות, שלא עמדו לרשות בתי ההבראה בערים.
היסטוריה של בתי הבראה בישראל > בתרבות

במשחקי הפוקימון של שני הדורות הראשונים, ישנם בתי הבראה של פוקימונים שמאמנים נותנים אותם ואנשי המקום מחזקים אותם.
השיר "החופש בבית הבראה" שכתב חיים חפר והלחין מל קלר, השיר מספר על שני אנשים בשם ד"ר אביבי ושולה, שהשאירו את בני זוגם מאחור ובשיר עצמו מנסה להתחיל ד"ר אביבי עם שולה והיא מתרצת מדוע היא אינה יכולה לענות לחיזוריו. השיר בוצע במקור על ידי אורי זוהר ואילנה רובינא, ובהמשך בצעה רובינא את השיר עם אריק איינשטיין ועם שמעון ישראלי. איינשטיין עצמו ביצע את השיר גם עם יהודית רביץ. ביצוע נוסף הוא של יונה אליאן וששי קשת במסגרת המופע הזוגי הראשון שלהם.
לקריאה נוספת

אסנת רכטר (עורכת), יעקב רכטר: אדריכל, הוצאת הקיבוץ המאוחד, 2003 (יצא לאור לרגל התערוכה "הבראה - מחווה ליעקב רכטר", מוזיאון הרצליה לאמנות, יולי-ספטמבר 2003)
צבי אלחייני (ארכיון אדריכלות ישראל), ״המבריא הגנוז״, בתוך יעקב רכטר: אדריכל, הוצאת הקיבוץ המאוחד, 2003 (יצא לאור לרגל התערוכה "הבראה - מחווה ליעקב רכטר", מוזיאון הרצליה לאמנות, יולי-ספטמבר 2003)
ראו גם

חדר נופש
פנסיון
רפואה אלטרנטיבית
הערות שוליים

↑  מצוטט אצל: נועם דביר, גלויות מהשנים היפות של בתי ההבראה של ההסתדרות, באתר הארץ, 30 במאי 2009.
↑  מיכאל יעקובסון, היהלום על הכרמל הפך למלון יוקרה: "אלמא" בזכרון יעקב - הצצה ראשונה, באתר Xnet‏, 5 ביולי 2005
↑  דוד גלעדי, "גלויה מצוירת מהקייטנה", מעריב, 16 ביוני 1950
↑  דאגת העונה: לאן לצאת לנופש, מעריב, 27 ביוני 1952
בית במושב אמירים
נייב סינג סייני

נייב סינג סייני (בהינדי: नायब सिंह सैनी; נולד ב-25 בינואר 1970) הוא פוליטיקאי הודי המכהן כראש השרים של הריאנה ממרץ 2024. לשעבר חבר הלוק סבהה.
ביוגרפיה

נייב סינג סייני נולד ב-25 בינואר 1970. הוא בעל תואר במשפטים.
סינג נהיה מעורב במפלגת העם ההודית בהריאנה ב-1996. ב-2002 מונה למזכיר הכללי של תנועת הנוער המפלגתית בנפת אמבאלה (אנ'), וב-2005 מונה לנשיא בהרטיה ג'נטה יווה מורצ'ה (אנ') בנפה.
סינג התמודד לראשונה על מושב באספה המחוקקת של הריאנה ב-2010 אך הובס. הוא נבחר לאספה ב-2014 ומונה לשר בממשלת מנוהר לאל קהטר.
בבחירות ללוק סבהה ב-2019 נבחר סינג לחבר בבית התחתון של הפרלמנט ההודי.
באוקטובר 2023 מונה סינג לנשיא יחידת הריאנה של המפלגה.
ב-12 במרץ 2024 התפטר ראש השרים של הריאנה מנוהר לאל קהטר עקב התערערות הקואליציה שלו. מפלגת העם ההודית בחרה בסינג למלא את מקומו כראש השרים במדינה. בעקבות כך שב ונבחר לאספה המחוקקת של המדינה ביוני 2024.
סייני עמד בראש המפלגה בבחירות לאספה המחוקקת של הריאנה באוקטובר 2024, ולאחר ניצחון המפלגה הושבע בשנית לראש השרים במדינה.
הערות שוליים

↑  India Today News Desk, Who is Nayab Singh Saini? Haryana's next Chief Minister, India Today, ‏12 במרץ 2024
↑  Lok Sabha results 2019: BJP candidate Nayab Singh Saini wins Kurukshetra seat, Times of India, ‏23 במאי 2019
↑  Sukhbir Siwach, Eye on core voter base, BJP appoints Nayab Saini as Haryana unit chief, The Indian Express, ‏28 באוקטובר 2023
↑  Kamaljit Kaur Sandhu, Nayab Singh Saini to be new Haryana Chief Minister, replaces Manohar Lal Khattar, India Today, ‏12 במרץ 2024
↑  Haryana CM Nayab Saini wins Karnal Assembly by-election, The Hindu, ‏June 5, 2024
↑  India Today News Desk, Nayab Saini takes oath as Haryana Chief Minister, 13 ministers in his Cabinet, India Today, ‏17 באוקטובר 2024
חלוץ (הוקי קרח)

בהוקי קרח, חלוץ הוא שחקן ועמדה על הקרח, שאחריותו העיקרית היא להבקיע ולסייע לשערים.
בדרך כלל, החלוצים מנסים להישאר בשלושה נתיבים שונים על הקרח משער לשער. עם זאת, אין חובה להישאר בנתיב מסוים. שהייה בנתיב מסייעת ביצירת האסטרטגיה ההתקפית הנפוצה המכונה משולש. חלוץ אחד משיג את הדסקית ואז החלוצים מוסרים אותה בינם לבין עצמם וגורמים לשוער לנוע מצד לצד. אסטרטגיה זו פותחת את הרשת להזדמנויות הבקעה. אסטרטגיה זו מאפשרת זרימה קבועה של המשחק, תוך ניסיון לשמור על שליטה במשחק על ידי קבוצה אחת באזור ההתקפה. החלוצים יכולים למסור למגנים שמשחקים בקו הכחול, ובכך לשחרר את המשחק ולאפשר חבטה מהנקודה (עמדת הקו הכחול בה ממוקמת ההגנה) או מסירה חזרה להתקפה. במצב זה המשולש יחל מחדש.
חלוצים גם כן חולקים את האחריות ההגנתית על הקרח עם המגנים. לכל קבוצה שלושה חלוצים בכל קו: אגף שמאל, מרכז ואגף ימין.
הערות שוליים

↑  Fishman, Jon M. (2019). Hockey's G. O. A. T.: Wayne Gretzky, Sidney Crosby, and More (באנגלית). Lerner Publishing Group. ISBN 978-1-5415-7444-1.
↑  Falla, Jack (1993-07-01). Hockey: Learn to Play the Modern Way (באנגלית). Sports Illustrated. ISBN 978-1-4616-6442-0.
↑  Shorey, John (1995). Hockey Made Easy : Instructional Manual (באנגלית). Hockey Made Easy. ISBN 978-0-9680461-0-4.
↑  Skahan, Sean (2016-02-17). Total Hockey Training (באנגלית). Human Kinetics. ISBN 978-1-4925-8532-9.
ערך זה הוא קצרמרבנושא הוקי קרח. אתם מוזמנים לתרום לוויקיפדיה ו.
הדס מינקה-ברנד

| --- | --- |

 לידה:  1975 (בת 49 בערך) תל אביב, ישראל ישראל
 מדינה:  ישראל 
 השכלה:  אוניברסיטת תל אביב האוניברסיטה העברית בירושלים
 השתייכות:   צבא הגנה לישראל
 תקופת הפעילות:  מ-2001
 דרגה:   תת-אלוף
 תפקידים בשירות
 ראש המרכז למדעי ההתנהגות של צה"ל  ראש ענף מדעי ההתנהגות של אגף המודיעין  ראש תחום פיתוח ארגוני 8200
 פעולות ומבצעים
 המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות
 
הדס מינקה-ברנד (נולדה ב-1975) היא קצינה בצה"ל בדרגת תת-אלוף במילואים אשר כיהנה כראשת מערך מדעי ההתנהגות, מערך האמון על תחומי המיון, הייעוץ הארגוני, פיתוח המנהיגות ומחקר הפיקוד בצה"ל. היא דוקטור בסוציולוגיה ארגונית מטעם האוניברסיטה העברית בירושלים. בחודש אוגוסט 2024 נבחרה לעמוד בראש ג'וינט ישראל
ביוגרפיה

הדס מינקה-ברנד נולדה בשנת 1975 בתל אביב לשמואל וליאורה מינקה (יושבת ראש אמונה - תנועת האשה הדתית לאומית). היא למדה בתיכון עירוני צייטלין.
בשנת 2002 קיבלה תואר שני בלימודי עבודה מאוניברסיטת תל אביב.
בשנת 2011 קיבלה תואר דוקטור בסוציולוגיה ארגונית מהאוניברסיטה העברית בירושלים. עבודת הדוקטורט שלה עסקה בתחומי מנהיגות ומורכבות, דרך חקר המקרה של מפקדי צה"ל בסביבה אזרחית. היא בוגרת תוכנית ההכשרה של המכללה הצבאית למדעי ההתנהגות. היא יועצת ארגונית במקצועה. שירתה בצה"ל בתחומי המודיעין, לוחמת רשת, פסיכולוגיה צבאית של הלחימה ומבצעי ייצוב בסביבה האזרחית. בשנים 2001–2005 הייתה יועצת ארגונית במגוון יחידות פיקוד המרכז וזרוע היבשה. לאחר מכן הייתה יועצת ארגונית בחטיבת גולני, ובשנת 2006 הייתה פסיכולוגית אוגדת הבשן במלחמת לבנון השנייה ומונתה ליועצת ארגונית ופסיכולוגית צבאית של אוגדת אזור יהודה ושומרון. בשנים 2011–2015 הייתה ראש תחום פיתוח ארגוני ביחידה 8200 ועד שנת 2017 הייתה ראש ענף מדעי ההתנהגות של אגף המודיעין.
בשנת 2017 מונתה לראשות מערך מדעי ההתנהגות בצה"ל, ובשנת 2021 הועלתה לדרגת תת-אלוף כדרגת ייצוג. ביוני 2023 סיימה את תפקידה כראשת ממד"ה.
חיים אישיים

נשואה ואם לשלושה. מתגוררת בירושלים. היא בוגרת תוכנית המנהיגות הבכירה של קרן וקסנר.
הערות שוליים

↑  תא"ל ד"ר (במיל') הדס מינקה-ברנד נבחרה לתפקיד מנכ"לית ג'וינט-ישראל, באתר הג'וינט, ‏18 באוגוסט 2024
↑   רשימת המפקדים החדשים בצה"ל, באתר צה"ל, 22 בנובמבר 2021
| --- | --- |
בקרת זהויות :  NLI: 987007297288105171  ISNI: 0000 0004 0253 4911  VIAF: 298146094   WorldCat (עם VIAF): 298146094
ליאם דלאפ

ליאם רורי דלאפ (באנגלית: Liam Rory Delap; נולד ב־8 בפברואר 2003) הוא כדורגלן אנגלי המשחק בעמדת החלוץ באיפסוויץ' טאון מהפרמייר ליג.
קריירה

דלאפ החל את דרכו באקדמיה של דרבי קאונטי, ממנה עבר למנצ'סטר סיטי בשנת 2019. בתקופה זו זומן לנבחרות הצעירות של אנגליה. ב-24 בספטמבר 2020, רשם את הופעת הבכורה שלו בקבוצה הבוגרת במשחק מול בורנמות' בגביע הפוטבול ליג, שבו הבקיע את שערו הראשון. דלאפ גם שיחק במשחקי הליגה ובליגת האלופות, אולם לא שותף בהרכב למשחק הגמר של גביע הפוטבול ליג, שמנצ'סטר סיטי זכתה בו. בעונת 2021/2022, הוא חתם חוזה חדש לשלוש שנים, אך סבל מפציעה ברגלו. הוא החמיץ את המשחקים הראשונים של העונה בליגת האלופות, בליגה האנגלית ובגביע הפוטבול ליג, שבו הפסידה מנצ'סטר סיטי 0–1 ללסטר סיטי. לאחר שחתם חוזה חדש עד 2026, דלאפ חזר לשחק בחודש פברואר 2022, והשתתף עם המועדון בכל המסגרות. באוגוסט 2022 הוא הושאל לסטוק סיטי, שבמדיה כבש שלושה שערים ב-23 משחקים. בינואר 2023 הוא חזר למנצ'סטר סיטי, ומיד הושאל שוב, הפעם לפרסטון נורת' אנד. ביולי 2023 הוא המשיך את מסע ההשאלות שלו והושאל להאל סיטי.
חיים אישיים

ליאם דלאפ הוא בנו של שחקן העבר רורי דלאפ (אנ'), אשר ששיחק בעמדת הקישור במספר קבוצות באנגליה ובין השאר שיחק בנבחרת אירלנד ושימש כעוזר המאמן של רובי קין במכבי תל אביב בעונת 2023/2024.
הערות שוליים

↑  תקציר המשחק בין מנצ'סטר סיטי לבורנמות', באתר BBC
↑  Liam Delap signs new long term Man City contract as club weighs up loan offers, manchestereveningnews
אנה ג'יי

| --- | --- |

 לידה:  15 ביולי 1998  (בת 26) ברונסוויק, ג'ורג'יה, ארצות הברית
 שם במה:  אנה ג'יי
 משקל:  65 ק"ג
 גובה:  1.73 מטר
 לאום:  אמריקאי
 קריירה מקצוענית:  14 בספטמבר 2019 – הווה (5 שנים)
 מאמנים:  גליישר QT מרשל
 ליגות:  AEW
 
אנה מארי ג'רניגן (באנגלית: Anna Marie Jernigan; נולדה ב-15 ביולי 1998) היא מתאבקת אמריקאית, המופיעה בארגון ההיאבקות All Elite Wrestling‏ (AEW), שבו היא חברה בקבוצת הדארק אורדר.
קריירת היאבקות מקצועית > ארגונים עצמאיים (2018–2020)

ביולי 2018, ג'יי החלה להתאמן בבית הספר להיאבקות One Fall Power Factory. בינואר 2020, ג'יי ניצחה את ת'אנדר בלונד בקרב שיער נגד שיער במסגרת אירוע של ארגון ההיאבקות Georgia Premier Wrestling‏ (GPW).
קריירת היאבקות מקצועית > All Elite Wrestling‏ (2019–היום)

ג'יי ערכה את קרב הבכורה שלה בארגון ההיאבקות All Elite Wrestling‏ (AEW) ב-1 באפריל 2020, בקרב יחידים במסגרת פרק של התוכנית השבועית Dynamite, שבו היא הפסידה להיקארו שידה. חמישה לאחר מכן, היא חתמה על חוזה בארגון. לאחר הפסד לאבאדון ב-17 ביוני בפרק של התוכנית Dynamite, היא לוותה אל מאחורי הקלעים על ידי קבוצת הדארק אורדר. ב-1 באוגוסט 2020, ג'יי הוכרזה כאחת המשתתפות אשר תשתתפנה בגביע זוגות הנשים של AEW, כאשר בהגרלה שהתקיימה, היא הוגרלה להיות השותפה של טיי קונטי. השתיים ניצחו בסיבוב הראשון את ניילה רוז ואריאן אנדרו, אך בשלב חצי הגמר הודחו על ידי איווליס ודיאמנטה. ב-27 באוגוסט בפרק של התוכנית Dynamite, היא הוכרזה באופן רשמי כחברה בקבוצת הדארק אורדר. ב-25 בנובמבר בפרק של התוכנית Dynamite, ג'יי איתגרה את שידה לקרב על אליפות הנשים של AEW של האחרונה, שבו היא הפסידה. בספיישל Brodie Lee Celebration of Life, שהיה פרק שנערך ב-30 בדצמבר לזכרו של המתאבק המנוח, ברודי לי, ג'יי הצטוותה פעם נוספת לטיי קונטי, כשהן רשמו ניצחון על בריט בייקר ופנלופה פורד. בפברואר 2021, ג'יי הייתה אמורה להשתתף בטורניר ההדחות על המועמדות לאליפות הנשים של AEW; לעומת זאת, היא נפצעה במהלך אימון כשסבלה מפריקת כתף וכתוצאה מכך מאדי ורנקובסקי מילאה את מקומה. ג'יי עברה ניתוח חודש לאחר מכן, כשזמן ההחלמה שלה הוערך בין חצי שנה לשנה.
ג'יי חזרה מפציעה ב-1 בספטמבר בפרק של התוכנית Dynamite, כשנחלצה לעזרת קונטי ממתקפה של פנלופה פורד והבאני לאחר שקונטי ניצחה את פורד. ב-17 בספטמבר בפרק של התוכנית Rampage, ג'יי גברה על הבאני. ב-29 בספטמבר בפרק של התוכנית Dynamite, ג'יי וקונטי השיגו ניצחון בקרב זוגות על הבאני ופנלופה פורד. ב-22 באוקטובר בפרק של התוכנית Rampage, ג'יי נכנעה והפסידה לד"ר בריט בייקר בקרב שאינו היה על חגורת האליפות של האחרונה. ב-3 בנובמבר בפרק של התוכנית Dynamite, ג'יי הפסידה לג'יימי הייטר והודחה כבר בסיבוב הראשון של הטורניר על אליפות TBS. ב-21 בינואר 2022 בפרק של התוכנית Rampage, ג'יי כשלה בניסיונה לזכות באליפות הנשים של TBS לאחר שהפסידה לאלופה, ג'ייד קרגיל. ב-13 ביולי בפרק של התוכנית Dynamite, ג'יי הפסידה לסרינה דיב בהכנעה. ב-29 ביולי בפרק של התוכנית Rampage, ג'יי הכניעה לניצחון את רובי סוהו. ב-14 באוקטובר בפרק של התוכנית Rampage, ג'יי הפסידה לניילה רוז.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-146 מתוך 150 המתאבקות הטובות ביותר לשנת 2021
הערות שוליים

↑  אנה ג'יי עוברת ניתוח בכתף
↑  אנה ג'יי חוזרת בתוכנית Dynamite ומצילה את טיי קונטי
אליפות אירופה בכדורסל נשים 2025

| --- | --- |
 תאריך התחלה:  19 ביוני 2025
 תאריך סיום:  29 ביוני 2025
 מספר משתתפות:  16
 מארחת:  איטליה איטליה, גרמניה גרמניה, יוון יוון, צ'כיה צ'כיה
 → 20232027 ←
 
אליפות אירופה בכדורסל נשים 2025, המכונה גם יורובאסקט הנשים 2025, תהיה המהדורה ה-40 של אליפות אירופה לנבחרות לאומיות בכדורסל נשים, המאורגנת על ידי פיב"א אירופה. הטורניר יתקיים בין 19 ל-29 ביוני 2025 באיטליה, גרמניה, יוון, צ'כיה.
בלגיה תנסה להגן על תוארה כאלופת אירופה, לאחר שניצחה בגמר אליפות אירופה בכדורסל נשים 2023 את ספרד.
מארחות

במרץ 2023 הודיעה נשיאת פדרציית הכדורסל הרומנית, כרמן טוקלה, כי בכוונתה להגיש בקשה לארח בית בטורניר באולם חדש של 5,000 מקומות בקונסטנצה. זו הייתה יכולה להיות הפעם השלישית שרומניה תארח את אליפות אירופה לנשים, אחרי 1966 ו-2015.
ב-14 ביולי הודיעה פדרציית הכדורסל האיטלקית כי תתמודד על זכויות האירוח, על מנת שאיטליה תארח את הטורניר בפעם השמינית (אחרי 1938, 1968, 1974, 1981, 1985, 1993 ו-2007).
ב-7 בספטמבר 2023 הודיעה פיב"א כי הטורניר יתארח בצ'כיה (ברנו), גרמניה (המבורג) יוון ואיטליה. כל מדינה תארח בית, ושלב הנוקאאוט יתקיים באתונה, יוון.
מוקדמות

הגרלת המוקדמות נערכה ב-19 בספטמבר 2023. משחקי המוקדמות החלו בנובמבר 2023.
מוקדמות > נבחרות שהעפילו

| מדינה | דרך העפלה | תאריך העפלה | הופעה אחרונה | הישג שיא | דירוג פיב"א |
| --- | --- | --- | --- | --- | --- |
|  איטליה | מארחת | 8 בספטמבר 2023 | 2023 | 1 !זכייה (1938) | 15 |
|  גרמניה | מארחת | 8 בספטמבר 2023 | 2023 | 3 !מקום שלישי (1997) | 25 |
|  יוון | מארחת | 8 בספטמבר 2023 | 2023 | 4 !מקום רביעי (2017) | 18 |
|  צ'כיה | מארחת | 8 בספטמבר 2023 | 2023 | 1 !זכייה (2005) | 22 |
הערות שוליים

↑  "Women's basketball: Romania to apply for the organization of EuroBasket 2025". Știri pe surse. 21 במרץ 2023. נבדק ב-2023-09-15. {{cite web}}:  (עזרה)
↑  "Constanța va intra în cursa pentru organizarea FIBA Women's EuroBasket 2025". פדרציית הכדורסל הרומנית (ברומנית). 21 במרץ 2023. נבדק ב-2023-09-15. {{cite web}}:  (עזרה)
↑  קאצ'יוני, מימו (14 ביולי 2023). "Consiglio Federale. Playoff scudetto, ammissione campionati 2023-24, candidatura EuroBasket Women 2025". פדרציית הכדורסל האיטלקית (באיטלקית). נבדק ב-2023-09-15. {{cite web}}:  (עזרה)
↑  "EuroBasket se vrací do Česka!". פדרציית הכדורסל הצ'כית (בצ׳כית).
↑  "DBB richtet Vorrunde der Women's EuroBasket 2025 aus". פדרציית הכדורסל הגרמנית (בגרמנית). 7 בספטמבר 2023. {{cite web}}:  (עזרה)
1 2  "Four co-hosts named for FIBA Women's EuroBasket 2025". 7 בספטמבר 2023. נבדק ב-2023-09-15. {{cite web}}:  (עזרה)
↑  FIBA World Ranking, women, פיב"א
נורית פלג

נורית פלג
נורית פלג וולברג (נולדה ב-20 במרץ 1977) היא פעילת זכויות אדם וסופרת ישראלית. פלג פועלת למען הנכים הפיזיים בישראל, ויזמה כנסים ואירועים למענם.
חייה ופעילותה הציבורית

פלג נולדה עם מחלה גנטית בשם "דיסאוטונומיה משפחתית", המשפיעה על התפקודים הרצוניים והבלתי רצוניים של הגוף. בעלת תואר ראשון במידענות וספרות משווה, ובוגרת תואר שני במידענות בהצטיינות מטעם אוניברסיטת בר-אילן. בשנת 2005 סיימה קורס עיתונאות בבית ספר "חשיפה" מטעם האוניברסיטה הפתוחה.
בשנים 2002 – 2005 ניהלה את אתר האינטרנט של עמותת נגישות ישראל ואת פורום נכים באתר ynet. בין 2005 - 2006 הייתה מידענית ועורכת מטעם עמותת "מילבת" - עמותה ציבורית הפועלת להקל על השתלבותם של בעלי מוגבלויות בחברה. באפריל 2010 יזמה, תכננה והוציאה לפועל יום קריירה לאנשים עם מוגבלויות.
משנת 2010 עבדה מטעם חברת AllJobs בתור רכזת פרויקטים, ופעלה למען איתור מעסיקים והתאמה של עובדים בעלי מוגבלויות למעסיקים אלו. כמו כן, פועלת פלג ככתבת ועורכת פרילנסרית. ב-2014 החלה פלג לעבוד בחברת "שח"מ מקורות ביצוע", חברת בת של "מקורות", בתחום המידענות והמדיה.
פלג כתבה כתבות רבות בנושאים חברתיים הנוגעים לנכות פיזית בישראל. פרסמה שני ספרים, כשלצורך מימון וההוצאה לאור של ספרה הראשון "אהבה על גלגלים" בשנת 2006 נעזרה במימון המונים. סיפרה הראשון "אהבה על גלגלים" הומחז להצגה בשם "כיסא פנוי לאהבה" בבימויו של תומר רוסו, במסגרת חטיבת הביניים "אפק" בקריית ביאליק.
נשואה ליוסי וולברג.
ספרים

אהבה על גלגלים, בהוצאת פרדס הוצאה לאור, 2006 - רומן נעורים אוטוביוגרפי.
המלאכית של עינב, בהוצאת פרדס הוצאה לאור, 2013 - ספר נוער.
השמיים הם לא הגבול, בהוצאת ספרי צמרת, 2020 - ספר עיון.
הערות שוליים

↑  פורצים את החומה ב"יום קריירה לאנשים עם מוגבלויות", באתר מטה מאבק הנכים
↑  החוויה הכי מדהימה שהייתה לי! מאת נורית פלג וולברג, באתר לאו דווקא
| --- | --- |
בקרת זהויות :  NLI: 987007462401305171  LCCN: nr2007000654  VIAF: 36883935   WorldCat (עם VIAF): 36883935
מחוזות הונדורס

מבחינה מנהלית הונדורס מחולקת ל-18 מחוזות (département) אשר מחולקים לנפות.
| # | מחוז | בירה | שם בשפת המקור | אוכלוסייה (2023) | שטח |
| --- | --- | --- | --- | --- | --- |
| 1 | איי באייה | רואטאן | Islas de la Bahía‏ | 80,498 | 261 |
| 2 | קורטס | סן פדרו סולה | Cortés‏ | 1,886,695 | 3,954 |
| 3 | אטלנטידה | לה סייבה | Atlántida‏ | 508,228 | 4,372 |
| 4 | קולון | טרוחיו | Colón‏ | 360,498 | 8,249 |
| 5 | גרסיאס א דיוס | פוארטו למפירה | Gracias a Dios‏ | 110,288 | 16,997 |
| 6 | קופאן | סנטה רוסה דה קופאן | Copán ‏ | 430,958 | 3,242 |
| 7 | סנטה ברברה | סנטה ברברה | Santa Bárbara‏ | 490,072 | 5,024 |
| 8 | יורו | יורו | Yoro‏ | 655,445 | 7,781 |
| 9 | אולנצ'ו | חוטיקלפה | Olancho‏ | 602,876 | 24,057 |
| 10 | אוקטופקה | אוקטופקה | Ocotepeque‏ | 174,1790 | 1,630 |
| 11 | למפירה | גרסיאס | Lempira‏ | 382,378 | 2,234 |
| 12 | אינטיבוקה | לה אספרנסה | Intibucá‏ | 279,111 | 3,123 |
| 13 | קומאיאגואה | קומאיאגואה | Comayagua ‏ | 593,521 | 5,124 |
| 14 | פרנסיסקו מורסאן | טגוסיגלפה | Francisco Morazán ‏ | 1,748,800 | 8,619 |
| 15 | אל פאראיסו | יוסקראן | El Paraíso‏ | 517,966 | 7,489 |
| 16 | מחוז לה פאס | לה פאס | La Paz‏ | 235,599 | 2,331 |
| 17 | ואיה | נקאומה | Valle‏ | 196,419 | 1,665 |
| 18 | צ'ולוטקה | צ'ולוטקה | Choluteca‏ | 491,525 | 4,211 |
מנסור א-סוויים

מנסור א-סוויים (בערבית: منصور الصويم, תעתיק מדויק: מנצור אלצוים; נולד ב-1970 בניאלה (אנ') שבסודאן) הוא סופר ועיתונאי סודאני. מחברם של ספרים וסיפורים קצרים.
א-סוויים נולד בניאלה שבדרום דארפור, והוא חי ועובד בבירה הסודאנית ח'רטום. הוא החל לכתוב ב-1990 ופרסם לראשונה ב-1995. עד 2021 הוציא חמישה רומנים ושני אוספי סיפורים קצרים. הרומן הראשון שלו, שנקרא "גבולות אפר", תורגם לאנגלית בשנת 2012. הרומן השני שלו, "זיכרונותיו של נבל", קיבל את פרס א-טייב סאלח לכתיבה יוצרת בסודאן, על שם הסופר הסודאני המפורסם. בשנת 2005 הספר פורסם בצרפתית בשנת 2021 וזכה לביקורת חיובית במדור הספרותי של העיתון "לה מונד". הספר תורגם לעברית בידי אילנה המרמן ויצא ב-2022 במסגרת ספריה לעם.
בשנת 2011 קיבל א-סוויים מענק מהקרן הערבית לאמנויות ותרבות (AFAC) עבור הפרויקט הבא שלו, רומן היסטורי בשם "הסולטן האחרון".
מנסור א-סוויים
ספריו

"تخوم الرماد" (גבולות האפר, 2001) תורגם לאנגלית – Boundaries of Ash.
"ذاكرة شرير" (זיכרונות מרושעים של ילד רחוב, 2006) תורגם לצרפתית ולעברית.
"أشباح فرنساوي" (רוחות צרפתיות, 2014).
"آخر السلاطين" (אחרון הסולטנים 2015).
"عربة الأموات" (כריכת המתים 2016).
The Beast Within

| --- | --- |
 שיר בביצוע מדונה
 יצא לאור:  6 בנובמבר 1990
 תאריך הקלטה:  1988–1989
 סוגה:  טריפ הופ • פופ ניסיוני
 שפה:  אנגלית
 איי-סייד:  "Justify My Love"
 אורך:  5:30
 חברת תקליטים:  האחים וורנר • סייר
 כתיבה:  אינגריד צ'אבס, מדונה, לני קרביץ
 הפקה:  מדונה, לני קרביץ
 
"The Beast Within" (בעברית: "החיה שבפנים") הוא שיר שהוקלט של הזמרת-יוצרת האמריקאית מדונה, שיצא לאור ב-6 בנובמבר 1990 בהוצאת חברות התקליטים האחים וורנר וסייר רקורדס. הוא פורסם כגרסת רמיקס ובי-סייד של "Justify My Love" ולא כסינגל עצמאי – גרסה זו צברה פופולריות רבה ברחבי העולם. בשיר הזמרת מדקלמת קטעים מתוך ספר ההתגלות, תוך שילוב קטעים מתוך האי-סייד, "Justify My Love" ותוספות שונות שכתבה לצד אינגריד צ'אבס ולני קרביץ.
מדונה השתמשה בשיר כהפסקת הריקודים בסיבוב ההופעות הרביעי שלה "The Girlie Show" ב-1993. כעבור עשור, הוא שומש בתור המבוא בסיבוב ההופעות השישי שלה, "Re-Invention World Tour". גם בסיבוב ההופעות השנים-עשר של הזמרת, "The Celebration Tour" נעשה שימוש ב-"The Beast Within".
רקע ומחלוקת

ל-"Justify My Love" נוצר רמיקס רשמי בשם "The Beast Within" – מעין שיר חדש, והוא נכלל במספר גרסאות של הסינגל. מבחינה מוזיקלית, הרמיקס נוצר בהשפעת מוזיקה מזרחית, וכלל רק את הפזמון וחלק משורות השיר המקורי, כאשר רוב הבתים הוחלפו בקטעים מתוך ספר ההתגלות מהברית החדשה. בזמן שהשיר יצא, מדונה אמרה לווילג' ווייס ש-"The Beast Within" ("החיה שבפנים") היא סדאם חוסיין ושהרמיקס הושפע מ"מלחמת המזרח התיכון הקרבה". במשך שלוש מתוך שש הדקות בשיר, מדונה מקריאה את הטקסט: "אני יודעת את צרתך ואת עוונך ואת לשון הרע של אלו שאומרים שהם יהודים, אך אינם. הם כנסת השטן (אנ')", מה שנחשב לאנטישמי בידי מספר ארגונים יהודיים.
לפי הרב אברהם קופר (אנ'), דקאן וראש מרכז שמעון ויזנטל בלוס אנג'לס, ”כשראינו את המילים האלה, פעמון האזעקה נדלק”, כיוון ”שההשפעה של אייקון תרבותי אמריקאי מוביל לומר את המילים האלה יכולה להוות כלי חזק לשונאי יהודים”. הוא גם הוסיף: ”אנטישמיות היא בעיה אמיתית היום באמריקה, ואמנית עם פופולריות רבה כמו מדונה צריכה לקחת אחריות על נושאים חברתיים כאלה”. קופר שלח מכתב להנהלה של מדונה וביקש בהתחלה להסיר את השורה מהשיר. מדונה, על פי דיווחים, הייתה מופתעת מהסערה, כינתה את ההאשמות כ”משעשעות” והשיבה: ”אנשים יכולים לומר שאני אקסיביציוניסטית, אבל אף אחד לא יכול להאשים אותי בכך שאני גזענית”. היא הסבירה אז שמדובר ב”תגובה לרוע באופן כללי. הסיפור, בסופו של דבר, עוסק באהבה”. הרב השיב כי עצם תגובתה המהירה בנושא, הובילה להקלה כלשהי.
מספר עשורים ליציאתו של "The Beast Within", הועלה מיני-אלבום הרמיקסים שלו לספוטיפיי כמו גם "Justify My Love" – במשוקלל, צברו יחד 28,184,480 מיליון השמעות בסך הכול.
משמעות

"The Beast Within" מחולק לשישה חלקים בסך הכול. שלושה בתים, שני רפרנים ואאוטרו. זהו מעין סיפור קצר המלווה במוזיקה מזרחית המשלבת טריפ הופ – כולל דגימה מתוך "Justify My Love".